alexandrainst/scandi-wiki huggingface dataset:
Gulag (TV-film)

Gulag er en amerikansk TV-film fra 1985 regissert av Roger Young. Manuset ble skrevet av Dan Gordon basert på en historie av Yehousha Ben-Porat, Raphael Shauli og ham selv.

Handling 
Den tidligere idrettsstjernen Mickey Almon er på oppdrag som TV-kommentator under et større friidrettsstevne i Moskva. Hustruen Susan er sammen med ham. En russer, som påstår at han er vitenskapsmann, ber Almon om å smugle viktige papirer ut av Sovjetunionen. Han går med på russerens anmodning og leverer papirene i en park i Moskva, selv om Susan og andre advarte ham mot å involvere seg. Almon blir umiddelbart arrestert av KGB i det som viser seg å være en felle. Sovjeterne ønsket å bruke ham som en advarsel til andre turister og journalister om å holde seg vekk fra misfornøyde borgere og dissidenter. Almon blir ført til Lubjanka. KGB-mannen Bukovsky lover at han vil bli løslatt dersom han undertegner en bekjennelse om at han har spionert for USA. Almon nekter i begynnelsen, men etter å sittet i avhør i flere dager orker han ikke lenger og undertegner. I stedet for å bli satt fri blir Almon sendt til en arbeidsleir nær Polarsirkelen der han blir venn med kosakken Hooker, den jødiske dissidenten Matvei og den engelske spionen Kenneth Barrington. Sistnevnte lærer Almon hvordan han skal overleve det brutale livet i leiren. Til slutt klarer Almon og Barrington å flykte til Norge.

om innspillingen i Norge.

Deler av filmen blir spilt inn i Oslo i 1984. flere gater og bygg blir forandret fasade på ved hjelp av kulisser, deriblant vestbanen jernbanestasjon. for å skaffe statister til ulike roller og som sjåfører til de russiske bilen og militære kjøretøy, får Velferdskontoret til H.M.K garde  ved Husebyleiren, spørsmål om de kan skaffe noen, deriblant sjåfører, som vil ta dette oppdraget, noe de gjør, og det er derfor Gardister som blant annet får oppdrag som "action driver".

Rolleliste 
 David Keith - Mickey Almon
 Malcolm McDowell - «Engelskmannen»	
 Warren Clarke - Hooker
 David Suchet - Matvei
 John McEnery - Diczek
 Nancy Paul - Susan Almon
 Brian Pettifer - Vlasov
 George Pravda - Bukovsky
 Shane Rimmer - Jay
 Bruce Boa - McHenry
 Eugene Lipinsky - Yuri
 Ray Jewers - TV-reporteren
 Bogdan Kominowski - Stolypin-vakt
 Barrie Houghton - Wisinsky
 Alexei Jawdokimov - Vikström
 Ivan Lee - Kineseren
 Forbes Collins - Luba
 Stuart Milligan - Runner
 Bibbs Ekkel - Balalaikaspilleren
 Dallas Adams - Pearson
Aril Eide -action driver 
 Nigel Bennett, John Benfield, Morten Borgersen - Lubjanka-vakter 	
 Rolf Iversen - Vakt på stasjonen	 	
 Bjørn Sundquist, Aril Martinsen - KGB-agenter 	
 Jannik Bonnevie - Guiden 	 	
 Per Tofte, Rannov Nilsen, Vidar Wold Haavik - Leirvakter
 Peter Lindbæk, Erik Malm - Norske soldater

Referanser

Eksterne lenker 

Engelskspråklige filmer
TV-filmer fra USA
Dramafilmer fra USA
TV-filmer fra 1980-årene
TV-produksjoner på HBO
Skjæveland kraftverk

Skjæveland kraftverk er et vannkraftverk i Bjerkreim kommune i Rogaland.

Det er et elvekraftverk som utnytter et fall på 28 meter fra Nordre Skævelandsvannet.

Installert effekt er 100 kW fra en francisturbin. Årsproduksjon er 0,96 GWh.

Kilder
 
 NVE vannkraftdatabase

Minikraftverk i Rogaland
Kraftverk i Bjerkreim
Kraftverk etablert i 2005
VirtualBox

Oracle VM VirtualBox (tidligere Sun VirtualBox, Sun xVM VirtualBox og Innotek VirtualBox ) er en hypervisor for X86-maskiner fra Oracle Corporation. Det har fri og åpen kildekode. Det ble først utviklet av tyske Innotek GmbH, og senere kjøpt opp av Sun Microsystems i 2008 som igjen ble kjøpt opp av Oracle i 2010.

VirtualBox kan installeres på en rekke vertsoperativsystemer, inkludert Linux, OS X, Windows, Solaris og OpenSolaris. Det finnes også porter til FreeBSD og Genode.

Den støtter etablering og styring av virtuelle gjestemaskiner som kjører versjoner og avledninger av Windows, Linux, BSD, OS/2, Solaris, Haiku, OSx86 og andre, og begrenset virtualisering av OS X-gjestesystemer på Apple-maskinvare.

Bildefiler 
Per 2021 støtter VirtualBox flere formater:

 VDI støttes av VirtualBox, og er VirtualBox sitt eget format. Andre virtualiseringsprogramvarer støtter vanligvis ikke VDI, men det finnes flere verktøy for å konvertere VDI til andre formater (for eksempel gemi-img convert).
 VMDK er utviklet av VMware, men støttes av VirtualBox og mange andre virtualiseringsprogramvarer.
 VHD er Microsoft Virtual PC sitt format, men støttes av VirtualBox. Med Windows Server 2012 ble VHDX introdusert som en oppfølger til VHD, men VirtualBox støtter ikke VHDX.
 HDD er Parallels sitt format. VirtualBox støtter versjon 2 av HDD-formatet, men ikke 3 og 4 grunnet mangel på dokumentasjon. Filer med versjon 3 og 4 kan imidlertid konverteres til versjon 2 med verktøy fra Parallels.

Referanser

Eksterne lenker 
 

Fri kryssplattform programvare
Virtualisering
Biskopstien kraftverk

Biskopstien kraftverk er et vannkraftverk i Lund kommune i Rogaland.

Det er et elvekraftverk som utnytter et fall på 120 meter.

Installert effekt er 40 kW. Årsproduksjon er 0,3 GWh.

Kraftverket har en peltonturbin og en tverrstrømsturbin.

Kilder
 
 NVE vannkraftdatabase

Mikrokraftverk i Rogaland
Kraftverk i Lund
Kraftverk etablert i 1999
Siravassdraget
Åvedal kraftverk

Åvedal kraftverk er et vannkraftverk i Lund kommune i Rogaland.

Det er et elvekraftverk som utnytter et fall på 25 meter fra Navrestadvatnet til Åvedalsvatnet.

Installert effekt er 250 kW fra en francisturbin. Årsproduksjon er 1 GWh.

Kilder
 
 NVE vannkraftdatabase

Minikraftverk i Rogaland
Kraftverk i Lund
Kraftverk etablert i 2004
Siravassdraget
Shake Hands and Be Friends with Prudence

Shake Hands and Be Friends with Prudence er en split-album med 
Null$katte$nylterne & Tugboat, utgitt i 1999.

Sporliste

 Null$katte$nylterne: «Jet Set Member» (Åge Aleksandersen)
 Tugboat: «Delbert» (Wallum/Burns)

Medvirkende

Null$katte$nylterne
 Mikael Dahl - sang 
 Åsmund Prytz - gitarer
 Lars Espen Reitan - gitarer
 Eirik Øien - bass
 Thomas E. Jacobsen - trommer

Tugboat
 Stian Wallum - sang, gitarer
 Kai Kristiansen - gitarer
 Stian Stakset - clavinet, keyboard, vokal 
 Morten Strøm - bass, vokal 
 Joakim Pedersen - trommer, perkusjon

Øvrige medvirkende
 Kine Wallum - fløyte på Jet Set Member
 Geir Johansen - tekniker 
 Stein Jørgen Øien - miksing
 Hans Jacob Busch - fotograf
 Linda Aakvik - fotograf
 Gaute Busch - coverdesign
 Steinar Olafsen - coverdesign

Eksterne lenker
 Shake Hands and Be Friends with Prudence

Musikkalbum fra 1999
Null$katte$nylterne-album
Prudence
Null$katte$nylterne/Mean Idols

Null$katte$nylterne/Mean Idols er en split-album med 
Null$katte$nylterne & Mean Idols, utgitt i 2004.

Sporliste

 Null$katte$nylterne: «Kjød kommando» (Null$katte$nylterne)
 Null$katte$nylterne: «Juha Mieto» (Dahl/Null$katte$nylterne)
 Mean Idols: «The Things That I Don't Want» (Hiltunen/Vettenranta/Mean Idols)
 Mean Idols: «Stay Awhile» (Sorasahi/Vettenranta/Mean Idols)

Eksterne lenker
 Null$katte$nylterne/Mean Idols

Musikkalbum fra 2004
Null$katte$nylterne-album
Skibeli kraftverk

Skibeli kraftverk er et vannkraftverk i Sirdal kommune i Agder.

Det er et elvekraftverk som utnytter et fall på 90 meter.

Installert effekt er 30 kW fra en peltonturbin. Årsproduksjon er 0,2 GWh.

Kilder
 
 NVE vannkraftdatabase

Mikrokraftverk i Agder
Kraftverk i Sirdal
Kraftverk etablert i 2003
Siravassdraget
Stillehavsøsters

Stillehavsøsters, også kalt japansk østers, gigasøsters og dyphavsøsters (vitenskapelig, latinsk navn Crassostrea gigas), er en art østers som forekommer naturlig i den nordlige delen av Stillehavet fra Japan til Beringstredet. Arten har blitt flytta til andre havområder for å bli dyrka der, og har mange steder etablert seg utenfor anleggene. Produksjonen av stillehavsøsters i verden har økt enormt, og dreier seg om flere millioner tonn.

I den sørlige delen av Nordsjøen og i det danske Vadehavet har det oppstått skjellbanker av stillehavsøsters som forandrer det naturlige økosystemet. Arten ble funnet for første gang i Norge i 1980 utafor Kragerø. Fra 2007 er arten blitt observert flere steder i Oslofjorden og langs kysten av Sørlandet og nordover til Hordaland. Ifølge Artsdatabanken er stillehavsøsters en invaderende art som er på fremmedartslista i Norge og definert med svært høy risiko, det vil si uønska i norske farvann.

Stillehavsøsters kan bli fra 8 til opptil 40 cm. Den skiller seg fra vanlig østers (Ostrea edulis) ved formen og strukturen på skallet. Den lever fastvokst til underlaget, vanligvis på stein eller muslingskall, fra like under fjæremålet til et par meters dyp.

Referanser

Eksterne lenker
 
 Faggrunnlag for stillehavsøsters (rapport fra norske havforskere 2014)
 Miljøstatus.no: Stillehavsøsters
Miljødirektoratet 2. februar 2015: Eksplosiv økning i stillehavsøsters

Muslinger
Bløtdyr formelt beskrevet i 1793
Høyrisikoarter på fremmedartslista
Giorgio Morandi

Giorgio Morandi (født 20. juli 1890, død 18. juni 1964) var en italiensk maler og grafiker som spesialiserte seg på stillebener. Maleriene hans er kjent for sine subtile nyanser, samtidig som han skildret tilsynelatende enkle motiver i hovedsak begrenset til vaser, flasker, skåler, blomster og landskap.

Biografi 
Giorgio Morandi var født i Bologna. Andrea Morandi var faren, og Maria Maccaferri moren. Han bodde på Via Lame. Broren Giuseppe (som døde i 1903) og søsteren Anna, var født her. Familien flyttet til via Avesella. Der ble hans to andre søstre født. Dina i 1900, og Maria Teresa i 1906. Fra 1907 til 1913 studerte han på kunstakademiet i Bologna. Familien flyttet til via Fondazza etter at faren døde i 1909. Giorgio påtok seg familieansvaret.

Tradisjonen på akademiet bygget på malerkunst fra det 14. århundre. Morandi lærte seg å etse. Han studerte bøker om Rembrandt og utmerket seg som student, selv om professorene ikke godkjente stilendringen de to siste årene han studerte ved akademiet. Selv om Morandi bodde hele livet i Bologna, lot han seg inspirere av Cézannes, Derains og Picassos kunst. I 1910 besøkte han Firenze. Giottos, Masaccios, Piero Della Francescas og Paolo Ucellos kunst gjorde sterkt inntrykk på ham. Han gjorde et kortvarig sprang inn i futurismens verden i 1914. Samme år ble han tegneinstruktør for grunnskolene i Bologna. Stillingen hadde han til 1929.

I 1915 ble han tatt opp i hæren, men fikk sammenbrudd og ble utskrevet på ubestemt tid. Under krigen ble de komposisjonelle elementene mer redusert, og renere i formen. Han avslørte sin beundring for både Cézanne og Rousseau.

I 1918-20 var han inspirert av Carlo Carràs metafysiske malerier, Pittura Metafisica. Dette skulle bli hans siste store stilskifte. Senere fokuserte han i økende grad på subtile graderinger av fargetoner og gjenstander ordnet samlet i en atmosfærisk dis. Han la grunnen for retningen kunsten hans skulle ta resten av livet. Morandi stilte ut på utstillingen Novecento Italiano i 1926 og 1929, men var forbundet med den fascistiske Strapaese-gruppen på slutten av tiåret. For gruppen var lokale kulturtradisjoner viktige. Han sympatiserte dessuten med fascist-partiet på 1920-tallet, men vennskapet med anti-fascister førte til en kortvarig arrestasjon i 1943. Fra 1928 deltok Morandi på Veneziabiennalen, og på Quadriennale di Roma. Han stilte ut i forskjellige italienske og utenlandske byer. 

I 1929 illustrerte Giorgio Morandi Il sole a picco av Vincenzo Cardarelli, som vant Premio Bagutta. Fra 1930 til 1956 var Morandi professor i etsing ved Accademia di Belle Arti. I 1948 fikk han førsteprisen på Veneziabiennalen. Han besøkte Paris for første gang i 1956, og i 1957 vant han hovedpremien på biennalen i São Paulo.

Morandi er begravet ved kirkegården Certosa i Bologna i familiegraven sammen med sine tre søstre. På graven er det et portrett donert av skulptøren og vennen Giacomo Manzù.

Referanser 

Italienske malere
Lego Star Wars: The Force Awakens

Lego Star Wars: The Force Awakens er et action-eventyrspill utviklet av TT Fusion, og basert på filmen Star Wars: The Force Awakens. Det er det femte spillet i Lego Star Wars serien. Den 28. juni 2016 ble spillet utgitt på iOS, Microsoft Windows, PlayStation 3, PlayStation 4, Xbox 360, Xbox One, Nintendo 3DS, PlayStation Vita, og Wii U. Spillet ble utgitt den 30. juni 2016 av Feral Interactive for OS X.

Spillet inkluderer også hendelser som dekker tidsrommet mellom Star Wars: Return of the jedi og The Force Awakens.

Eksterne lenker

Star Wars-videospill
Videospill fra 2016
Action-eventyrspill
Nintendo 3DS-spill
PlayStation 3-spill
PlayStation 4-spill
PlayStation Vita-spill
Wii U-spill
Windows-spill
Xbox 360-spill
Xbox One-spill
Star Wars: The Force Awakens
Videospill utviklet i Storbritannia
Alashkert FC

Alashkert FC er en fotballklubb fra Jerevan i Armenia. Klubben spiller i den øverste armenske fotballigaen. Alashkert FC ble stiftet i 1990 og spiller sine hjemmekamper på Alashkert Stadium i Jerevan.

Klubben ble opprinnelig startet i byen Martuni i provinsen Gegharkunik. De spilte i den øverste divisjonen i Armenia, men ble etter nedrykk i 1992 trukket fra seriesystemet. Etter et forsøk på gjenopplivning i årene 1998 til 2000 ble klubben lagt ned.

Mot slutten av 2011 ble klubben gjenopplivet av forretningsmannen Bagrat Navoyan fra Martuni.DE gikk i sesongen 2012-2013 inn på nest høyeste nivå, og vant denne og rykket i den følgende sesongen opp til høyeste nivå. I den følgende seongen flyttet laget til Jerevan.

De kvalufiserte seg i sesongen 2015–16  til Europaligaen, hvor de først slo ut det skotske laget St. Johnstone i første kvalifiseringsrunde på bortemålsregelen, og ble slått ut av FK Kairat fra Kasakhstan i andre kvalifiseringsrunde.

Den følgende sesongen vant de den armenske ligaen og kvalifiserte seg til første kvalifiseringsrunde i Mesterligaen 2016/2017.

Europeiske turneringer

Eksterne lenker 
Offisiell nettside
Klubbprofil på uefa.com
Klubbprofil på soccerway.com

Fotballag i Armenia
Jerevan
Fotballag etablert i 1990
Jesper Koch

Jesper Koch (født 5. september 1967) er en dansk komponist.

Koch har studert komposisjon ved Det Kongelige Danske Musikkonservatorium med Hans Abrahamsen, Ib Nørholm og Ivar Frounberg fra 1986-95 og senere ved Det Jyske Musikkonservatorium med Karl Aage Rasmussen i 1995-97 foruten studier i utlandet hos Olav Anton Thommesen og Colin Matthews. Han er kjent for sin «glimrende orkester-behandling» og har vært huskomponist hos Sønderjyllands Symfoniorkester i tre år og skrevet verker på oppdrag av blant annet Odense symfoniorkester, Aalborg symfoniorkester og Collegium Musicum.

Priser og legater 
Jesper Koch fikk Carl Nielsen komponistlegat i 1988, og Léonie Sonning Musikstipendium i 1991. I 1992, han vant førsteplass på ROSTRUM i Paris i kategorien «Komponister under 30» for verket Ice-Breaking. Han fikk Statens Kunstfonds tre-års bevilgning i 1994.

Referanser

Eksterne lenker 
 Profil hos Dansk Komponist Forening
 Biografi og værker hos Edition-S

Danske komponister
21. århundres komponister
Alumni fra Det Kongelige Danske Musikkonservatorium
Cel

Cel (forkortelse fra engelsk celluloid, film) er et gjennomsiktig ark som er laget av plastmaterialet celluloid. Det blir brukt i tegnefilmer og tradisjonell, håndtegnet animasjon i tiden før computergenererte tegninger.

Først animerer man på normalt papir, så overfører man det til celluloidarket. Deretter fargelegger man det med akrylmaling på baksiden. Til slutt legger man den fargelagte arket på en bakgrunn som er tegnet eller malt på vanlig ark.

Celluloid (bestående av nitrocellulose og kamfer) ble brukt i løpet av første halvdel av [[1900-tallet}}, men siden det var brannfarlig og ustabilt ble det i stor grad erstattet av celluloseacetat. Med bruken av datamaskinassistert animasjonsproduksjon har bruken av cel nesten blitt forlatt i store produksjoner. Disney-studioene sluttet å bruke det i 1990 da Computer Animation Production System (CAPS) erstattet dette elementet i animasjonsprosessen deres, og i løpet av det neste og et halvt tiåret faset også de andre store animasjonsstudioene ut dette systemet.

Referanser

Se også 
 Tradisjonell animasjon

Animasjon
Liste over vinnere på durspel på landsfestivalen i gammeldansmusikk

Vinnere av landsfestivalen i gammeldansmusikk, durspel senior

1986:	Oddbjørn Ramstad
1987:	Kjell Gjevre
1988:	Terje Hong
1989:	Øystein Nicolaisen
1990:	Øystein Nicolaisen
1991:	Ole Runar Bekkeseth
1992:	Øystein Nicolaisen
1993:	Tom Berg
1994:	Øystein Nicolaisen
1995:	Tom Berg
1996:	Tom Willy Rustad
1997:	Tom Berg
1998:	Olav Haugen
1999:	Inge Gjevre
2000:	Inge Gjevre
2001:	Tom Kjetil Tørstad
2002:	Øyvind Sandum
2003:	Tom Berg
2004:	Arnstein Fjerdingren
2005:	Øyvind Sandum
2006:	Runnar Hvamb Hannevold
2007:	Øyvind Sandum
2008:	Rikke van Ommeren
2009:	Øyvind Sandum
2010:	Rikke van Ommeren
2011:	Øyvind Sandum
2012:	Runar Hvamb Hannevold
2013:	Kristoffer Kleiveland
2014:	Arve Bjørn Røneid
2015:	Sindre Fotland
2016: Tom Kjetil Tørstad
2017: Sjur Hovden Borge
2018: Øyvind Sandum
2019: Pål Bratås
2022: Trude Saatvedt Lien

Gammeldansmusikk
Norske musikkpriser
Trekkspill
EM i friidrett 2016

EM i friidrett 2016 ble arrangert på Olympisch Stadion i Amsterdam i Nederland i perioden 6. til 10. juli 2016. Det var det 23. europamesterskapet i friidrett.

Tidsplan

Resultater

Menn

Løpsøvelser

Tekniske øvelser

Kvinner

Løpsøvelser

Tekniske øvelser

Medaljestatistikk

Deltakende nasjoner
Utøvere fra totalt 50 medlemsforbund av Det europeiske friidrettsforbundet deltar under mesterskapet. Russland som var suspendert, deltok ikke. EAA aksepterte deltagelsen av den russiskfødte utøveren Julija Stepanova som en uavhengig nøytral utøver.

Antall deltakerer i listen under er ikke kvalitetssikret.

 (2)
 (3)
 (3)
 (5)
 (34)
 (5)
 (17)
 (12)
 (27)
 (37)
 (70)
 (2)
 (2)
 (40)
 (41)
 (51)
 (5)
 (17)
 (85)
 (2)
 (11)
 (15)
 (17)
 (1)
 (19)
 (2)
 (1)
 (3)
 (8)
 (1)
 (4)
 (65) (vert)
 (51)
 (77)
 (37)
 (27)
 (1)
 (11)
 (27)
 (20)
 (91)
 (87)
 (53) 
 (61)
 (48)
 (55)
 (105)
 (70)
Uavhengige nøytrale utøvere (EAA) (1)
 (34)
 (16)

Referanser

Eksterne lenker
Krossen (Vinje)

Krossen er et tettsted i Rauland i Vinje kommune i Telemark. Tettstedet hadde  innbyggere per 1. januar .

Tettstedet ligger i krysset mellom Fylkesvei 37 (Raulandsvegen – Rjukanvegen) og Fylkesvei 362 (Totakvegen).

Referanser 

Bosetninger i Vinje
Tettsteder i Vestfold og Telemark
EM i friidrett 2016 – 10 000 meter kvinner

10 000 meter kvinner under EM i friidrett 2016 fant sted den 6. juli 2016 på Olympisch Stadion i Amsterdam, Nederland.

Karoline Bjerkeli Grøvdal representerte Norge og vant bronsemedalje på distansen.

Rekorder

Program

Resultater

Finale

Kilde: european-athletics.org

Referanser

Eksterne lenker 
 amsterdam2016.org, Offisielt mesterskapsnettsted

100
Langdistanseløp
Carlstad

Carlstad (latin: Castra Suecorum) er navnet på den by som oppstod ved Brønshøj og Bellahøj ca. 6 kilometer nord for det daværende København i forbindelse med Københavns beleiring (1658–60).

Byen ble bygget av den svenske konge Carl X Gustavs leiesoldater høsten 1658. Foruten 10 000 leiesoldater fulgte formentlig det dobbelte antall med som soldatenes koner og barn sammen med selgere, plattenslagere, gledespiker håndværkere og andre. Stedet ble valgt fordi det ga god utsikt over Københavns by og tårn. Carlstad utviklet seg raskt til et bysamfunn omgitt av en befestning med en omkrets på 3,5 kilometer. Innenfor denne lå Brønshøj kirke innesluttet, som den svenske hæren ryddet og brukte til våpenlager- og værksted.

Inntagelsen av København mislyktes, og i 1660 døde svenskekongen, hvoretter en mulighet for fredsslutning åpnet seg. Flere veinavn i området som Svenskelejren og Skansebjerg er oppkalt etter perioden.

I 2009  ble 3 store bronsetelt av den lokale kunstner John Cornelius Rægaard oppført på Brønshøj Torv til minne om befestningsbyen.

Referanser 

Københavns historie
Brønshøj-Husum
Christian Lerche (lege)

Christian Lerche (født 23. april 1917 i Kristiania, død 9. juni 2008) var en norsk lege og var direktør for Statens institutt for folkehelse fra 1957 til 1983. Han bygget i stor grad opp institusjonen, og utviklet Statens institutt for folkehelse til en sentral aktør i norsk mikrobiologi, miljømedisin og forebyggende medisin. Han hadde også en sentral rolle i arbeidet med smittevernlovgivningen i årene etter at han gikk av som direktør.

Referanser 

Norske leger
Personer tilknyttet Folkehelseinstituttet
Personer fra Oslo
Marcus Thomsen

Marcus Thomsen (født 7. januar 1998 på Voss) er en norsk friidrettsutøver som kaster kule. I 2013 flyttet han med familien til Århus i Danmark hvor han trente med den amerikanske treneren Simon Stewart. Han flyttet i 2017 til Norge. Han trener nå med den islandske suksesstreneren Vesteinn Hafsteinsson og er en av hans utøvere i Global Throwing. Noen mener Thomsen er en av de første norske kastere som benytter seg av rotasjonsteknikken i kulestøt.

I VM 2022 i Eugene kom han på tiendeplass i kulestøt.

Thomsens norske rekorder

Medaljer i norske mesterskap

Referanser

Eksterne lenker 
 

Fødsler i 1998
Personer fra Voss kommune
Norske kulestøtere
Norgesmestere i friidrett
Junioreuropamestere i friidrett
Friidrettsutøvere for IK Tjalve
Deltakere for Norge under EM i friidrett 2018
Deltakere for Norge under EM i friidrett innendørs 2019
Deltakere for Norge under EM i friidrett innendørs 2021
Juniornorgesmestere i friidrett
Deltakere for Norge under VM i friidrett 2022
Deltakere for Norge under EM i friidrett 2022
Yasemin Can

Yasemin Can (født Vivian Jemutai 11. desember 1996 i Kenya) er en friidrettsutøver som representerer Tyrkia. Hun konkurrerer først og fremst i langdistanseløp. Hennes fremste internasjonale meritt er gull på 10 000 meter i EM i friidrett 2016. 

Hun konkurrerte for Kenya fram til 25. mai 2015, og fikk godkjenning for å representere Tyrkia internasjonalt 13. mars 2016.

Idrettskarriere 
Can fikk bronse i juniorklassen i EM i fjelløp 2009 i Østerrike, og hun vant juniorklassen i VM i fjelløp 2010 i Slvenia. I EM i fjelløp 2011 fikk hun sølv i juniorklassen, bak Denisa Ionela Dragomir, men Tyrkia vant lagkonkurransen i juniorklassen. 

I Sommeruniversiaden 2015 deltok hun på Tyrkias lag som fikk bronse i lagkonkurransen i halvmaraton. 

Hun vant gull på 10 000 meter i EM i friidrett 2016 i Amsterdam, foran Dulce Félix og Karoline Bjerkeli Grøvdal. Can satte her personlig rekord og europeisk U23-rekord på denne distansen, med 31:12,86. 

Hun fikk sølv på 3000 meter i EM i friidrett innendørs 2017, bak britiske Laura Muir. I juli vant hun 10 000 meter i U23-EM i friidrett 2017, med ny mesterskapsrekord på 31:39,80. Hun vant også 5000 meter, også her med ny mesterskapsrekord, på 15:01,67.

I 2021 representerte hun Tyrkia på øvelsen  meter i Sommer-OL 2020 arrangert i Tokyo, og kom på 11. plass.

Referanser

Eksterne lenker 
 

Tyrkiske langdistanseløpere
Kenyanske langdistanseløpere
Europamestere i friidrett for Tyrkia
EM-sølvmedaljevinnere i friidrett for Tyrkia
EM-bronsemedaljevinnere i friidrett for Tyrkia
Deltakere for Tyrkia under Sommer-OL 2016
Friidrettsutøvere under Sommer-OL 2016
Deltakere for Tyrkia under EM i friidrett 2016
Deltakere for Tyrkia under EM i friidrett 2018
Deltakere for Tyrkia under Sommer-OL 2020
Friidrettsutøvere under Sommer-OL 2020
Deltakere for Tyrkia under EM i friidrett 2022
CBRNE

CBRNE er en fellesbetegnelse som omfatter kjemiske stoffer (C), biologiske agens (B), radioaktive stoffer (R), nukleært materiale (N) og eksplosiver (E) med høyt farepotesniale, som kan forårsake tap av liv og/eller skade på helse, miljø, materielle verdier og andre samfunnsinteresser ved naturskapte hendelser, ulykker eller tilsiktede handlinger, herunder terror.

Se også 
 CBRNE-senteret

Litteratur 
 DSB m.fl: Beskrivelse og analyse av dagens status for beredskap mot CBRNE-hendelser 2015 ISBN 978-82-7768-371-3

Masseødeleggelsesvåpen